Nu kan du styre dit Hue-lys gennem Sonos-højttalere

Så blev det officielt: : Sonos og Philips Hue flytter ind i samme smart home-univers. Fra september kan du ikke bare fylde stuen med lyd fra dine Sonos-højttalere – du kan også tænde, dæmpe og farveskifte dine Hue-lamper med stemmen.

Det hele sker via Sonos’ egen stemmeassistent, Sonos Voice Control. Og selvom assistenten hidtil primært har været skabt til at styre musikken, så er lysstyring angiveligt den funktion, brugerne oftest har efterspurgt. Nu bliver den virkelighed.

“Vi udviklede Sonos Voice Control for at gøre musikstyring hurtigere og lettere end før – og hvor alle brugerens private data forbliver på højttaleren,” forklarer Nathan Hart, senior product manager hos Sonos. “Ved at koble den sammen med Philips Hue gør vi det lige så let styre sit lys i smart-hjemmet.”

En af de smarte detaljer er, at Sonos behandler alle stemmekommandoer direkte på højttaleren – ikke i skyen. Det betyder lynhurtig respons og et ekstra lag privatliv: Dine stemmekommandoer bliver hverken gemt eller sendt ud på nettet.

Lys på kommando

Med et simpelt “Hey Sonos” kan du fremover:

Tænde og slukke dine Hue-lamper.

Skrue op og ned for lysstyrken.

Skifte farvetemperaturer og farver.

Aktivere forudindstillede Hue-scener.

Endda styre Hue Smart Stik.

Alt sammen uden at røre en kontakt eller hive telefonen frem.

Der er dog lige et ille aber dabei. Det kræver, at du taler engelsk med dine højtalere. Opdateringen rulles ud i september på engelsk og fransk, og bliver tilgængelig stort set over hele verden – undtaget Kina.

Læs mere: Philips Hue klar med nye produkter til det smarte hjem

Nu kan du styre dit Hue-lys gennem Sonos-højttalere